TRT World  اهمیت‌لی بیر اوغورا دا ایمضا آتا‌راق، ایلک دفعه تلویزیون دونیاسی‌نین اوسکاری کیمی تانینان امی موکافاتینا نامیزد اولدو.
تورکیه‌نین اینگیلیس دیل‌لی ایلک خبر کانا‌لی TRT World  خبرچی‌لیک ساحه‌سینده کی اوغورلاری ایله دونیایا سس سالماغا داوام ائدیر.
کانالین موکافات قازانمیش " Off the Grid " سندلی فیلم سیلسیله‌سی‌نین اورتا دوغودا غیری -اینسانی اورقان تیجارتیندن بحث ائدن "سس‌سیز اؤلوم" آدلی بؤلومو بو ایلکی امی موکافاتی موسابیقه‌سینده "گونجل خبر پروقرامی "کاتقوری سینده موکافاتا نامیزد گؤستریلدی.
TRT World  بو کاتقوری ده دونیانین ان نفوذلو خبر کانال‌لاری طرفیندن یاییم‌لانان 7 فرق‌لی فیلمله یاریشا‌جاق.
موکافات وئرمه مراسیمی اوکتبرین 1-ده نیویورک-دا کئچیریله‌جک.
"سس‌سیز اؤلوم" سندلی فیلمی ژوئن آییندا دا ایتالیادا کئچیریلن اولوسلار آراسی آراشدیرماچی ژورنالیستیکا موکافاتینی قازانمیشدی.
سندلی فیلمده عائله‌لرینه چؤرک آپارماق اومیدی ایله اورقان‌لارینی ساتان قاچقین‌لارین چتین وضعیتین‌دن هم علیل‌لرین، هم ده اینسان تاجیرلری‌نین دیلی ایله بحث ائدیلیر.
TRT World  داها اول ده تورکیه سلاح‌لی قوه‌لری‌نین سوریه-ده ترور تشکیلاتی داعش-دن آزاد ائتدیگی بؤلگه‌دکی حیات‌دان بحث ائدن سندلی فیلم چکمیش و دبی-ده کئچیریلن " BroadcastPro اورتا دوغو موکافات‌لاری" مراسیمینده "ان یاخشی فیلم " موکافاتینا لاییق گؤرولموشدو.
